title: Rådets afgørelse (FUSP) 2016/2001 af 15. november 2016 om et EU-bidrag til etablering og sikker forvaltning af en bank for lavt beriget uran (LEU) under Den Internationale Atomenergiorganisations (IAEA's) kontrol inden for rammerne af EU's strategi mod spredning af masseødelæggelsesvåben

text:
               16.11.2016

               DA

               Den Europæiske Unions Tidende

               L 308/22

         RÅDETS AFGØRELSE (FUSP) 2016/2001
   af 15. november 2016
   om et EU-bidrag til etablering og sikker forvaltning af en bank for lavt beriget uran (LEU) under Den Internationale Atomenergiorganisations (IAEA's) kontrol inden for rammerne af EU's strategi mod spredning af masseødelæggelsesvåben
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, og
   under henvisning til forslag fra Unionens højtstående repræsentant for udenrigsanliggender og sikkerhedspolitik,
   og ud fra følgende betragtninger:

               (1)

               Det Europæiske Råd vedtog den 12. december 2003 EU's strategi mod spredning af masseødelæggelsesvåben (»strategien«), hvis kapitel III indeholder en oversigt over foranstaltninger til bekæmpelse af en sådan spredning, som skal træffes både i Unionen og i tredjelande.

               (2)

               Unionen er aktivt i gang med at gennemføre strategien og iværksætte de foranstaltninger, der er opført i oversigten i strategiens kapitel III, navnlig ved at stille finansielle midler til rådighed for specifikke projekter, der gennemføres af multilaterale organisationer, såsom Den Internationale Atomenergiorganisation (IAEA).

               (3)

               Ifølge artikel IV i traktaten om ikkespredning af kernevåben (NPT) har samtlige NPT's kontraherende parter en umistelig ret til forskning, fremstilling og anvendelse af kerneenergi til fredelige formål uden forskelsbehandling og i overensstemmelse med artikel I og II i NPT. Artiklen fastslår endvidere, at samtlige kontraherende parter i NPT skal samarbejde om at bidrage, enkeltvis eller sammen med andre stater eller internationale organisationer, til den videre udvikling af kerneenergiens anvendelse til fredelige formål, særlig på territorier tilhørende kontraherende parter i NPT, som er ikkekernevåbenstater, med tilbørlig hensyntagen til behovene i de områder af verden, som er under udvikling.

               (4)

               Multilaterale løsningsmodeller vedrørende det nukleare brændselskredsløb kan muligvis give lande, der har besluttet at anvende kerneenergi til fredelige formål, et alternativ til udviklingen af nationale nukleare brændselskredsløb samtidig med at spredningsrisiciene undgås.

               (5)

               Ifølge artikel III i IAEA's statut har organisationen ret til at udføre enhver operation, herunder indkøb af nukleart brændsel, nukleare tjenesteydelser og nukleart udstyr og etablering af anlæg med henblik på at fremme praktisk anvendelse af kerneenergi til fredelige formål.

               (6)

               I september 2006 tilbød Nuclear Threat Initiative (NTI), som er en uafhængig ikkestatslig organisation med base i USA, IAEA et beløb på 50 000 000 USD med henblik på at oprette et lager med lavt beriget uran ejet og administreret af IAEA på betingelse af, at organisationen kunne opkræve et yderligere beløb på 100 000 000 USD, herunder tilskud fra andre IAEA-medlemsstater og donorer, til etablering af en nuklear brændselsreserve.

               (7)

               Den 8. december 2008 vedtog Rådet konklusioner til støtte for etablering og sikker forvaltning af en bank for nukleart brændsel under IAEA's kontrol. Det anførte endvidere, at Unionen planlagde at bidrage med op til 25 000 000 EUR til projektet, så snart vilkårene og de nærmere bestemmelser for banken er blevet fastlagt og godkendt af IAEA's Styrelsesråd. Kommissionen har allerede ydet 20 000 000 EUR til indkøb af LEU.

               (8)

               Den 3. december 2010 vedtog IAEA's Styrelsesråd resolution GOV/2010/70 om godkendelse af etableringen af en IAEA-bank for lavt beriget uran (LEU) og bekræftede, at IAEA's LEU-banks aktiviteter udelukkende ville blive finansieret gennem bidrag uden for budgettet.

               (9)

               Punkt 15 i GOV/2010/67 med titlen »Forsyningssikkerhed: Etableringen af en IAEA-bank for Lavt Beriget Uran (LEU) med henblik på Forsyning af LEU til Medlemsstaterne« fastslår, at organisationen ejer og forvalter det lavt berigede uran i IAEA's LEU-bank og har den formelle juridiske kontrol. Organisationen er ansvarlig for opbevaring og beskyttelse af materialer i dets besiddelse ved gennem en værtsstatsaftale at sikre, at LEU er beskyttet mod naturkatastrofer og andre farer, uautoriseret fjernelse eller omdirigering, beskadigelse eller ødelæggelse, herunder sabotage og beslaglæggelse. Gennem en værtsstatsaftale sikrer organisationen endvidere anvendelsen af IAEA-kontrolforanstaltninger i forbindelse med LEU i IAEA's LEU-bank samt værtsstatens eller -staternes anvendelse af sikkerhedsstandarder og -foranstaltninger samt fysiske beskyttelsesforanstaltninger. Punkt 16 i GOV/2010/67 fastsætter endvidere, at organisationen med bestyrelsens godkendelse indgår en værtsaftale med en værtsstat ligesom den foreliggende IAEA-hjemstedsaftale, som sørger for lagerfacilitetens sikkerhed og passende ansvarsdækning af samme og sørger for de privilegier og immuniteter, der er nødvendige for den uafhængige drift af IAEA's LEU-bank, herunder retten til at transportere LEU til og fra IAEA's LEU-bank som fastlagt af organisationen i overensstemmelse med statutten og værtsstatsaftalen. Der skal endvidere indgås transitaftaler med nabostaterne til værtsstaten.

               (10)

               IAEA's LEU-bank vil lagre op til 60 type 30B-cylindre indeholdende lavt beriget uranhexafluorid af kommerciel standard. IAEA's LEU-bank vil blive placeret i IAEA's lagerfacilitet til LEU, der drives af Ulba Metallurgical Plant og reguleres af Republikken Kasakhstans udvalg vedrørende atom- og energiovervågning og -kontrol.

               (11)

               Den grundlæggende retlige ramme mellem IAEA og værtsstaten Kasakhstan er blevet fastlagt. Transitaftalen med Den Russiske Føderation, som er godkendt af IAEA's Styrelsesråd (GOV/2015/36), er blevet undertegnet. Udformningen af en ny IAEA-lagerfacilitet til LEU er afsluttet, og IAEA har konkluderet, at den opfylder de relevante bestemmelser i IAEA's sikkerhedsstandarder og sikkerhedsretningslinjer. Der er blevet gennemført et detaljeret skøn af omkostningerne til IAEA's nye LEU-lagerfacilitet, hvilket er blevet uafhængigt valideret. Der er blevet færdiggjort en partnerskabsaftale mellem IAEA og facilitetens driftsleder, der fastlægger vilkårene og betingelserne for samarbejdet om opførelsen af IAEA's LEU-lagerfacilitet. IAEA er nu ved at planlægge aktiviteter til forberedelse af indkøb af LEU.

               (12)

               I overensstemmelse med projekt- og finansieringsplanen, som beskrevet i den ajourførte rapport fra IAEA's generaldirektør (GOV/INF/2016/8) »Forsyningssikkerhed: Etableringen af en IAEA-bank for Lavt Beriget Uran (LEU) med Henblik på Forsyning af LEU til Medlemsstaterne«, forventes LEU-projektets samlede beløb at være 118 863 000 EUR —

         VEDTAGET DENNE AFGØRELSE:
   Artikel 1
   1.   Med henblik på at sikre en umiddelbar og praktisk gennemførelse af nogle af elementerne i EU's strategi mod spredning af masseødelæggelsesvåben bidrager Unionen til etablering og sikker forvaltning af en bank for lavt beriget uran (LEU) under Den Internationale Atomenergiorganisations (»IAEA's« eller »agenturets«) kontrol med henblik på at mindske den øgede spredningsrisiko forårsaget af spredning af følsomme teknologier indenfor nukleare brændselskredsløb. Unionen forpligter sig til at støtte IAEA's LEU-bank i form af et lager med LEU med følgende målsætninger:

               a)

               at sætte lande i stand til at udøve deres rettigheder under artikel IV i NPT uden spredningsrisici, og

               b)

               at fungere som en mekanisme, der anvendes som sidste instans til at understøtte det kommercielle marked uden at forvride det i tilfælde af, at en IAEA-medlemsstats levering af LEU afbrydes og ikke kan genoprettes ad kommerciel vej, forudsat at denne IAEA-medlemsstat opfylder kriterierne for støtteberettigelse.

         2.   Med henblik på at nå de i stk. 1 omhandlede mål bidrager Unionen til etablering og sikker forvaltning af LEU-banken under IAEA's kontrol ved at finansiere sikkerhedsrelaterede aktiviteter, herunder fysisk beskyttelse, transport, sikkert tilsyn og bidrag til en sikker forvaltning af LEU-banken. Projektet gennemføres til fordel for alle lande, der har besluttet at anvende kerneenergi til fredelige formål.
   En nærmere beskrivelse af projektet findes i bilaget.
   Artikel 2
   1.   Unionens højtstående repræsentant for udenrigsanliggender og sikkerhedspolitik (»HR«) har ansvaret for gennemførelsen af denne afgørelse.
   2.   Den tekniske gennemførelse af det projekt, der er omhandlet i artikel 1, stk. 2, varetages af IAEA. IAEA udfører denne opgave under HR's kontrol. Med henblik herpå indgår HR de nødvendige ordninger med IAEA.
   Artikel 3
   1.   Det finansielle referencebeløb for gennemførelsen af de i artikel 1, stk. 2, omhandlede aktiviteter er på 4 362 200 EUR.
   2.   De udgifter, der finansieres med det i stk. 1 nævnte beløb, forvaltes efter de procedurer og regler, der gælder for Unionens budget.
   3.   Kommissionen fører tilsyn med, at de udgifter, der er omhandlet i stk. 1, forvaltes korrekt. Med henblik herpå indgår den en finansieringsaftale med IAEA. Det skal fremgå af aftalen, at IAEA sørger for, at Unionens bidrag bliver synligt i en grad, der svarer til dets størrelse.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i denne proces og om datoen for indgåelse af finansieringsaftalen.
   Artikel 4
   1.   HR aflægger rapport til Rådet om gennemførelsen af denne afgørelse på grundlag af regelmæssige rapporter fra IAEA. Disse IAEA-rapporter danner grundlag for den evaluering, der udføres af Rådet.
   2.   Kommissionen forelægger oplysninger om de finansielle aspekter af gennemførelsen af det projekt, der er omhandlet i artikel 1, stk. 2.
   Artikel 5
   Denne afgørelse træder i kraft på dagen for vedtagelsen.
   Den udløber 60 måneder efter datoen for indgåelsen af den i artikel 3, stk. 3, omhandlede finansieringsaftale. Den udløber dog seks måneder efter dens ikrafttræden, hvis der ikke er indgået nogen finansieringsaftale inden da.
   Artikel 6
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 15. november 2016.

            På Rådets vegne

         I. KORČOK

            Formand

      BILAG

         EU-bidrag til etablering og sikker forvaltning af en bank for lavt beriget uran (LEU) under Den Internationale Atomenergiorganisations (IAEA's) kontrol inden for rammerne af EU's strategi mod spredning af masseødelæggelsesvåben

      I.   INDLEDNING
      Baggrund
      I december 2010 fik IAEA's generaldirektør Styrelsesrådets mandat til at påbegynde etableringen af en bank for lavt beriget uran (LEU), og han har forelagt en detaljeret plan for etablering og sikker forvaltning af banken.
      Den 20. december 2011 bekræftede IAEA over for Kasakhstans faste repræsentation ved IAEA, at Ulba Metallurgical Plant (UMP) på baggrund af de oplysninger, som Kasakhstan havde givet IAEA i sin interessetilkendegivelse og med henvisning til kravene i dok. GOV/INF/2011/7, var egnet til at huse IAEA's LEU-bank.
      IAEA gennemførte mellem 2011 og 2016 flere missioner til Kasakhstan, som havde til formål at vurdere UMP-faciliteten og de nationale lovgivningsmæssige bestemmelser for at sikre, at LEU-banken ville kunne opfylde de relevante bestemmelser i IAEA's sikkerhedsstandarder og sikkerhedsretningslinjer. Vurderingerne omfattede facilitetens sikkerhed, seismisk sikkerhed, nødberedskab og indsats, transportsikkerhed og fysisk beskyttelse.
      Der blev undertegnet en værtsstatsaftale mellem IAEA og Kasakhstan den 27. august 2015. Aftalen fastsætter, at Kasakhstan er værtsstat for IAEA's LEU-bank, og den fastsætter den retlige ramme for, at Kasakhstan sikrer, at IAEA's LEU-bank forvaltes og reguleres i overensstemmelse med Kasakhstans love og administrative bestemmelser og med de relevante bestemmelser i IAEA's sikkerhedsstandarder og sikkerhedsretningslinjer.
      Der blev undertegnet en facilitetsoperatøraftale mellem IAEA og UMP den 27. august 2015. Aftalen fastsætter, at UMP er den facilitet, hvor IAEA's LEU-bank skal placeres, og den fastsætter den retlige ramme for, hvordan UMP skal drive og forvalte IAEA's LEU-bank i overensstemmelse med sin licens, de nationale lovgivningsmæssige bestemmelser og de relevante bestemmelser i IAEA's sikkerhedsstandarder og sikkerhedsretningslinjer.
      Endvidere undertegnede IAEA og det kasakhiske energiministerium en teknisk aftale om de specifikke ordninger, der skal gennemføres med henblik på etablering af IAEA's LEU-bank i Kasakhstan (»teknisk aftale«). Den tekniske aftale sikrer, at hver part tilvejebringer de ressourcer, der er nødvendige for gennemførelsen af dens respektive aktiviteter med henblik på rettidig etablering af IAEA's LEU-bank, herunder aktiviteter, der sikrer overholdelse af de relevante bestemmelser i IAEA's sikkerhedsstandarder og sikkerhedsretningslinjer. I henhold til den tekniske aftale oprettede parterne et fælles koordinationsudvalg, som skal lette gennemførelsen af den tekniske aftale, og de godkendte en plan for specifikke aktiviteter, som skal sikre, at IAEA's LEU-bank etableres og drives i overensstemmelse med de relevante bestemmelser i IAEA's sikkerhedsstandarder og sikkerhedsretningslinjer. Den tekniske aftale kræver, at aktiviteterne er fuldført to år efter undertegnelsen af de bindende aftaler eller senest i september 2017.
      I november 2015 begyndte UMP at designe IAEA's nye LEU-lagerfacilitet, som skal huse IAEA's LEU-bank. En IAEA-mission besøgte UMP fra den 29. februar til den 4. marts 2016 for at gennemgå fremskridtene med designet. IAEA-missionen undersøgte, hvorvidt de relevante bestemmelser i IAEA's sikkerhedsstandarder og sikkerhedsretningslinjer var blevet taget behørigt i betragtning i designprocessen. IAEA-missionen gennemgang fokuserede på fem tekniske områder: bygningsstruktur, sikkerhedsanalyse, strålingsbeskyttelse, nødberedskab og indsats samt nuklear sikkerhed. Gennemgangen af det foreslåede design og den relevante underbyggende dokumentation førte til den overordnede konklusion, at designet omfatter passende foranstaltninger til at sikre retningslinjer for nuklear sikkerhed.
      Efter fuldførelsen af designet og IAEA's gennemgang heraf blev der undertegnet en partnerskabsaftale mellem IAEA og UMP i maj 2016. Den nævnte aftale indeholder de tekniske og finansielle vilkår for etableringen af IAEA's LEU-lagerfacilitet. Den markerer et vigtigt skridt hen imod etableringen af IAEA's LEU-bank.
      I maj 2016 blev de betydelige fremskridt, der var sket, fremhævet i Styrelsesrådets rapport GOV/INF/2016/8. Den indeholder også den første grundlæggende omfattende projekt- og finansieringsplan.
      Styrelsesrådets dokument GOV/2010/67 bemyndigede både IAEA's generaldirektør til at etablere IAEA's LEU-bank og krævede, at omkostningerne (herunder personaleudgifterne) i forbindelse med etableringen og driften af IAEA's LEU-bank udelukkende må dækkes af frivillige bidrag uden for budgettet, som ikke har nogen indvirkning på IAEA's ordinære budget. Med henblik herpå godtgør IAEA's LEU-bankprojekt forskellige afdelinger i IAEA for tekniske bidrag og støtte, der ydes til projektets eksperter og specialister, under anvendelse af serviceleveranceaftaler. Disse aftaler, der fastlægger de tjenester, som afdelingerne skal yde til projektet med henblik på gennemførelse af projektplanen (herunder planen for specifikke aktiviteter), samt udgifterne til den støtte, der ydes af de enkelte afdelinger, blev forhandlet på plads og indgået i marts 2016.
      Fra den 1. april 2016 havde en række medlemsstater, Kommissionen, Nuclear Threat Initiative (NTI) og World Nuclear Transport Institute (WNTI) givet tilsagn om midler på i alt ca.124 900 000 USD og 25 000 000 EUR, og de bidrag, som IAEA har modtaget indtil videre, beløber sig til 124 900 000 USD og 20 000 000 EUR. Der er modtaget finansielle bidrag fra Nuclear Threat Initiative (50 000 000 USD), USA (50 000 000 USD), UAE (10 000 000 USD), Norge (5 000 000 USD), Kuwait (10 000 000 USD), WNTI (10 000 EUR) og Kasakhstan (400 000 USD). 20 000 000 EUR, som Kommissionen har doneret, er bestemt til indkøb af LEU til IAEA's LEU-bank, og der er givet tilsagn om op til 5 000 000 EUR til sikkerhedsrelaterede opgraderinger. Midlerne til sikkerhedsrelaterede opgraderinger (op til 5 000 000 EUR) er emnet for dette bilag.
      De næste vigtige trin for IAEA's LEU-bank er:

                  a)

                  afslutning af etableringen af IAEA's LEU-lagerfacilitet, herunder fuldførelse af byggeriet, bekræftelse af, at bygningen og udstyret svarer til hensigten med designet og overholder de relevante sikkerhedsbestemmelser

                  b)

                  indgåelse af en aftale om et cylinderforvaltningsprogram med UMP for at sikre, at cylindrene er sikre i lang tid og klar til transport

                  c)

                  ibrugtagning af faciliteten

                  d)

                  erhvervelse af IAEA's LEU og transport til lagerfaciliteten

                  e)

                  idriftsættelse.

            Projektets mål
      At bidrage til etablering og sikker forvaltning af IAEA's LEU-bank, navnlig ved at sikre høje niveauer for sikkerhed ved transport og oplagring i overensstemmelse med IAEA's sikkerhedsstandarder og sikkerhedsretningslinjer.
      Fordele
      Følgende fordele opnås:

                  a)

                  forbedre garantien for sikker forsyning med nukleart brændsel, og

                  b)

                  bistå IAEA med at sørge for sikker transport af LEU fra indkøb til levering samt under oplagring i LEU-banken.

            II.   BESKRIVELSE AF AKTIVITETERNE
      LEU-banken
      IAEA's LEU-bank vil bestå af et fysisk lager på ca. 90 ton LEU, som er den mængde, der kræves til en første ladning til en moderne letvandsreaktor (svarende til ca. 3 kernegenladninger) til elproduktion, samt tilhørende udstyr og tjenester. Lageret vil være IAEA's ejendom. IAEA's LEU-bank vil være underlagt visse ikkediskriminerende kriterier for frigivelse af LEU til et modtagerland. Disse kriterier er i fuld overensstemmelse med IAEA's statut og er godkendt af Styrelsesrådet. Det nukleare anlæg, der benytter LEU'et, skal være omfattet af en kontrolaftale med IAEA og skal overholde aftalen fuldt ud.
      EU-støtte
      Unionen vil støtte IAEA's LEU-bank på en komplementær måde gennem forskellige instrumenter. Allerede i 2011 blev der fra stabilitetsinstrumentet ydet et finansielt bidrag på 20 000 000 EUR til indkøb af LEU.
      Denne afgørelse vil bidrage til sikker drift og forvaltning af IAEA's LEU-bank. Relevante aktiviteter planlagt af IAEA, som denne afgørelse vil bidrage finansielt til, kan omfatte:
      1.   Støtte til sikker etablering af et lager til 90 ton LEU
      Denne post omfatter udgifterne til gennemførelse af projektplanaktiviteterne, herunder planen for specifikke aktiviteter for 2017 og opfølgende aktiviteter i 2018. Planen for specifikke aktiviteter, som IAEA, UMP og Kasakhstans udvalg vedrørende atom- og energiovervågning og -kontrol har fastlagt, er en liste over aktiviteter, der betragtes som nødvendige for opgradering af faciliteter, udstyr, procedurer og praksis med henblik på at sikre, at IAEA's LEU-bank etableres, fungerer som lager, drives og beskyttes i overensstemmelse med de relevante bestemmelser i IAEA's sikkerhedsstandarder og sikkerhedsretningslinjer. Disse aktiviteter blev udviklet på grundlag af en række vurderinger, som blev foretaget fra 2012 til 2016. Navnlig pegede en IAEA-mission i januar 2016 også på yderligere eksternt udstyr, der vil være påkrævet, for at lagerfaciliteten kan drives i overensstemmelse med IAEA's standarder for nødberedskab og indsats.
      Aktiviteterne omfatter udarbejdelse af procedurer for sikker drift, indkøb af udstyr til nødberedskab og indsats og strålingsbeskyttelse og tilbud om tilhørende uddannelse, afholdelse af workshops om sikkerhedsemner, der er relevante for IAEA's LEU-bank (f.eks. nuklear sikkerhedskultur), afholdelse af beredskabsøvelser på faciliteten og opfølgende vurderingsaktiviteter for at validere opgraderingers overensstemmelse med IAEA's relevante sikkerhedsstandarder og sikkerhedsretningslinjer inden ibrugtagningen.
      LEU'et vil først blive oplagret i IAEA's LEU-lagerfacilitet, når IAEA har sikret sig, at IAEA's LEU-bank er etableret og opfylder de relevante bestemmelser i IAEA's sikkerhedsstandarder og sikkerhedsretningslinjer. Derfor vil IAEA efter planen foretage en bekræftelsesmission i sommeren 2017 for at få bekræftet, at den opførte bygning og dens nøgleudstyr svarer til hensigten med designet, og at hele den infrastruktur, der kræves for at overholde de relevante sikkerhedsbestemmelser, er på plads.
      Over en periode på to år vil budgettet indeholde omkostninger til planlægning og udførelse af, støtte til og rapportering om projektplanen og aktiviteterne vedrørende planen for specifikke aktiviteter, herunder omkostninger til dækning af IAEA's personaleudgifter, for at sikre, at der i overensstemmelse med mandatet for IAEA's LEU-bankprojekt ikke anvendes nogen ordinære budgetmidler.
      2.   Sikring af sikker transport af 90 ton LEU
      Det forventes, at de 90 ton LEU vil blive transporteret fra sælgerens eller sælgernes facilitet til Ulba Metallurgical Plant i Oskemen, Kasakhstan, hvor IAEA's LEU-bank vil blive placeret. Leverancer af LEU, der transporteres gennem forskellige jurisdiktioner, skal opfylde alle dokumentations-, forsikrings-, transitgodkendelses- og mærkningskrav, herunder staternes krav vedrørende fysisk beskyttelse, der er indeholdt i relevante konventioner og henstillinger udarbejdet i IAEA's regi, samt opfylde Den Internationale Søfartsorganisations (IMO's) sikkerhedskrav. Udgifterne forbundet med transport af LEU'et vil afhænge af LEU-sælgerens geografiske placering og sø- og landtransportafstandene mellem sælgeren og Ulba Metallurgical Plant (UMP) i Kasakhstan samt af, hvor mange anløbshavne og grænsepassager gennemførelsen af leveringen indebærer. Posten omfatter udarbejdelse af tekniske specifikationer med specialistbidrag fra IAEA's embedsmænds og eksterne eksperter, planlægning og overvågning af transporten, forsikring, chartring af et fragtskib med henblik på bedre sikkerhed, konsultation om vurdering af sikkerhedsrisici ved og planlægning af transportrute samt bevogtning under søtransport, i anløbshavne og på transitsteder.
      3.   Sikring af langvarig oplagring af de 90 ton LEU
      LEU'et bliver placeret i en særlig lagerfacilitet på UMP's område i Oskemen, Kasakhstan. IAEA's LEU bliver oplagret i 30B-cylindre. Operatøren af faciliteten vil på vegne af IAEA være ansvarlig for oplagring og beskyttelse af LEU'et i overensstemmelse med IAEA's sikkerhedsstandarder og sikkerhedsretningslinjer. Ansvaret omfatter indkøb af 30B-cylindre til fysisk sikker oplagring af LEU'et. Sikkerhedsundersøgelser viser, at disse indeslutningsbeholdere sikrer solid og sikker oplagring i op til 50 år. Ud over at give sikkerhed bidrager cylindervæggenes tykkelse og cylindrenes generelle udformning til fysisk beskyttelse mod sabotage og tyveri.
      En vigtig aktivitet for at sikre langvarig oplagring af LEU'et er gennemførelsen af et cylinderforvaltningsprogram, herunder rutinemæssig inspektion og fornyet certificering af 30B-cylindre på lager for at kontrollere overensstemmelse med ISO-standarden 7195 og sikre, at cylindrene er klar til transport til medlemsstaterne. Dette kræver indkøb af tjenester til fornyet certificering af cylindre foretaget af autoriserede inspektører samt tjenester fra UMP-personale til støtte for udførelsen af test.
      Desuden vil IAEA under langtidsoplagringen af IAEA's LEU rutinemæssigt og på ad hoc-basis gennemføre overvågningsaktiviteter, herunder modtagelse, gennemgang og kontrol af årlige rapporter fra UMP. Dette omfatter årlige møder med UMP for at gennemgå de sikkerhedsmæssige aktiviteter i tilknytning til IAEA's LEU-bank samt andre former for missioner til UMP med henblik på at sikre, at de relevante bestemmelser i IAEA's sikkerhedsstandarder og sikkerhedsretningslinjer fortsat finder anvendelse på IAEA's LEU-bank.
      Denne post vil dække en periode på 5 år.
      III.   VARIGHED
      Gennemførelsesperioden for projektet skønnes at være 60 måneder og begynder med undertegnelsen af finansieringsaftalen, jf. artikel 3.
      IV.   BEGUNSTIGEDE
      De, der vil få gavn af projektet i denne afgørelse, er alle stater, der er berettigede til at modtage tjenester fra IAEA's LEU-bank og opfylder de betingelser for adgang til LEU-banken, som IAEA's Styrelsesråd har fastsat.
      V.   GENNEMFØRELSESENHED
      Den tekniske gennemførelse af projektet som beskrevet ovenfor varetages af IAEA under HR's kontrol. Projektet vil blive gennemført direkte af IAEA's personale, eksperter fra andre nationale nukleare myndigheder og underleverandører. For så vidt angår underleverandører vil IAEA's indkøb af varer, arbejde eller tjenester i forbindelse med denne afgørelse ske i overensstemmelse med den finansieringsaftale, som Kommissionen indgår med IAEA.
      VI.   RAPPORTERING
      Gennemførelsesenheden udarbejder:

                  a)

                  regelmæssige rapporter om gennemførelsen af projektet

                  b)

                  en endelig rapport senest to måneder efter afslutningen af projektets gennemførelse.

            Rapporterne vil blive sendt til HR.


Avis juridique important

|

32003D0818

2003/818/EF: Rådets afgørelse af 17. november 2003 om beskikkelse af et italiensk medlem af Regionsudvalget

EU-Tidende nr. L 308 af 25/11/2003 s. 0022 - 0022

Rådets afgørelseaf 17. november 2003om beskikkelse af et italiensk medlem af Regionsudvalget(2003/818/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstilling fra Italiens regering, ogud fra følgende betragtninger:(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).(2) Der er blevet en plads ledig som medlem af Regionsudvalget, efter at Diego VIERIN er trådt tilbage, hvilket Rådet blev underrettet om den 11. november 2003 -TRUFFET FØLGENDE AFGØRELSE:Eneste artikelLucian CAVERI, Assessore al Turismo, Sport, Commercio, Trasporti ed Affari Europei della Regione Valle d'Aosta, beskikkes som medlem af Regionsudvalget som efterfølger for Diego VIERIN for den resterende del af dennes mandatperiode, dvs. indtil den 25. januar 2006.Udfærdiget i Bruxelles, den 17. november 2003.På Rådets vegneF. FrattiniFormand(1) EFT L 24 af 26.1.2002, s. 38.


Avis juridique important

|

32001D0715

2001/715/EF: Rådets afgørelse af 27. september 2001 om beskikkelse af et tysk medlem af og en tysk suppleant til Regionsudvalget

EF-Tidende nr. L 265 af 05/10/2001 s. 0014 - 0014

Rådets afgørelseaf 27. september 2001om beskikkelse af et tysk medlem af og en tysk suppleant til Regionsudvalget(2001/715/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,i betragtning af, at der er blevet en plads ledig som medlem af Regionsudvalget, efter at Edmund STOIBER er trådt tilbage, hvilket Rådet blev underrettet om den 26. juni 2001,i betragtning af, at der bliver en plads ledig som suppleant til Regionsudvalget efter beskikkelsen af Reinhold BOCKLET som efterfølger for Edmund STOIBER,under henvisning til indstillingen fra den tyske regering -TRUFFET FØLGENDE AFGØRELSE:Eneste artikela) Reinhold BOCKLET beskikkes som medlem af Regionsudvalget som efterfølger for Edmund STOIBERb) Edmund STOIBER beskikkes som suppleant til Regionsudvalget som efterfølger for Reinhold BOCKLETfor den resterende del af mandatperioden, dvs. indtil den 25. januar 2002.Udfærdiget i Bruxelles, den 27. september 2001.På Rådets vegneM. VerwilghenFormand(1) EFT L 28 af 4.2.1998, s. 19.


Avis juridique important

|

31998D0611

98/611/EF, Euratom: Kommissionens afgørelse af 23. oktober 1998 om oprettelse af et europæisk forskerforum (meddelt under nummer K(1998) 3069) (EØS-relevant tekst)

EF-Tidende nr. L 290 af 29/10/1998 s. 0061 - 0062

KOMMISSIONENS AFGØRELSE af 23. oktober 1998 om oprettelse af et europæisk forskerforum (meddelt under nummer K(1998) 3069) (EØS-relevant tekst) (98/611/EF, Euratom) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til traktaten om oprettelse af Det Europæiske Atomfællesskab, ogud fra følgende betragtninger:Kommissionen har behov for et refleksions-, debat- og rådgivningsforum bestående af prominente personer fra forskersamfundet, industrien, servicesektoren og brugerkredsene med henblik på at behandle forskningspolitiske spørgsmål af almen interesse;af rationaliseringshensyn og for at styrke samspillet mellem industri og forskning bør de to eksisterende organer, Det Rådgivende Udvalg for Industriel Forskning (IRDAC) og Den Europæiske Forsamling for Videnskab og Teknologi, erstattes af et enkelt organ med betegnelsen »Det Europæiske Forskerforum«, bestående af højst 60 medlemmer udnævnt af Kommissionen og fordelt nogenlunde ligeligt på to »kamre«, hvis arbejde nøje samordnes: et akademisk-videnskabeligt kammer og et kammer repræsenterende industrien, servicesektoren og brugerne;der bør tages skridt til at oprette »Det Europæiske Forskerforum«, fastlægge dets mandat og organisere dets arbejdsgang -TRUFFET FØLGENDE AFGØRELSE:Artikel 1 Der nedsættes ved Kommissionen et rådgivende udvalg, i det følgende benævnt »Det Europæiske Forskerforum«. Dette har karakter af et refleksions-, debat- og rådgivningsforum vedrørende politikken for forskning og teknologisk udvikling.Artikel 2 Forummet behandler enten på eget initiativ eller på Kommissionens anmodning spørgsmål af strategisk karakter vedrørende udformning og gennemførelse af Fællesskabets politik for forskning, teknologisk udvikling og innovation samt mere generelt forsknings- og teknologipolitiske spørgsmål af europæisk interesse.Det drøfter sådanne spørgsmål og kan afgive udtalelse herom til Kommissionen.Artikel 3 1. Forummet består af højst 60 medlemmer fra medlemsstaterne og de lande, der er associeret til rammeprogrammerne, herunder formændene for de af Kommissionen nedsatte ekspertgrupper, der bistår denne i forbindelse med indholdet af og retningslinjerne for nøgleaktionerne i femte rammeprogram.2. Forummets medlemmer repræsenterer de forskellige forsknings- og industrisektorers interesser; de fordeles på to nogenlunde lige store kamre;- et akademisk-videnskabeligt kammer bestående af prominente videnskabsfolk og repræsentanter for forskellige forskermiljøer, navnlig universiteter og nationale og europæiske forskningsorganisationer- et kammer repræsenterende industrien, servicesektoren og brugerne og bestående af prominente personer fra industrien og servicesektoren (herunder SMV), europæiske organisationer på dette område samt organisationer af brugere af forskningsresultaterne.Artikel 4 Medlemmerne af forummet og af hvert kammer udnævnes af Kommissionen efter objektive kriterier baseret på anerkendt kompetence og erfaring. Udnævnelsen er personlig.Artikel 5 1. Medlemmernes mandat har en varighed på to år. Det kan fornyes én gang. Hvis et medlem afbryder sit mandat, før dette udløber, udnævnes en efterfølger for resten af mandatperioden efter fremgangsmåden i artikel 4.2. Forummets medlemmer forbliver i funktion, indtil der er udnævnt en efterfølger eller deres mandat er fornyet.3. Efter hørig af hvert af de to kamre udnævner Kommissionen for hvert af disse en formand og en næstformand, der udøver deres funktioner indtil udløbet af deres mandat.Artikel 6 En fortegnelse over forummets medlemmer offentliggøres til information i De Europæiske Fællesskabers Tidende.Artikel 7 1. Hvert kammer opstiller sit eget arbejdsprogram på baggrund af spørgsmål, som det finder vigtigt at behandle, afgiver udtalelser og nedsætter arbejdsgrupper til undersøgelse af specifikke spørgsmål.2. Med henblik på at behandle emner af fælles interesse, og især for at styrke samspillet mellem industri og forskning, kan de to kamre udøve visse aktiviteter i fællesskab, afgive fælles udtalelser og nedsætte fælles arbejdsgrupper.3. De to kamre samordner nøje deres aktivitetsprogrammer via et præsidium bestående af deres formænd og næstformænd.4. De to kamre afholder mindst en gang om året et fælles plenarmøde. Formandskabet ved plenarmøderne varetages af et medlem af præsidiet udpeget af dette.Artikel 8 1. Repræsentanter for Kommissionen kan deltage i arbejdet i forummet, i hvert kammer, i arbejdsgrupperne og i præsidiet.2. Forummet kan indbyde enhver med særlig kompetence inden for et emne, der er til behandling, til at deltage i arbejdet som ekspert. Eksperterne deltager kun i drøftelserne af de spørgsmål, der begrunder deres tilstedeværelse.3. Kommissionen yder materiel bistand til forummets drift og varetager de to kamres sekretariatsforretninger ved hjælp af et fælles sekretariat.Artikel 9 Forummets medlemmer og eventuelle eksperter modtager ikke vederlag for de opgaver, de udfører. Rejse- og opholdsudgifter i forbindelse forummets aktiviteter, herunder plenarmøder, møder i de to kamre, arbejdsgrupperne og præsidiet dækkes af Kommissionen efter gældende administrative bestemmelser.Artikel 10 Forummet og de to kamre træder i princippet sammen på det sted, hvor Kommissionen har sit sæde, efter indkaldelse fra denne.Artikel 11 Forummets forhandlinger efterfølges ikke af en afstemning. Når Kommissionen anmoder om en udtalelse fra forummet, kan den sætte en frist for afgivelsen af denne udtalelse.Artikel 12 Forummets medlemmer er forpligtede til ikke at give oplysninger om forhold, som de har fået kendskab til under arbejdet i forummet, i et af kamrene, i en arbejdsgruppe eller i præsidiet, når Kommissionen meddeler disse, at den ønskede udtalelse eller det rejste spørgsmål vedrører et fortroligt emne, jf. EF-traktatens artikel 214 og Euratom-traktatens artikel 194.I sådanne tilfælde deltager kun forummets medlemmer og Kommissionens repræsentanter i møderne.Artikel 13 Kommissionens afgørelse 84/128/EØF om nedsættelse af et rådgivende udvalg for industriel forskning (IRDAC) og afgørelse 94/204/EF, Euratom, om nedsættelse af en europæisk forsamling for videnskab og teknologi (ESTA) ophæves.Udfærdiget i Bruxelles, den 23. oktober 1998.På Kommissionens vegneÉdith CRESSONMedlem af Kommissionen


title: 2010/796/FUSP: Den Udenrigs- og Sikkerhedspolitiske Komités afgørelse EUPOL COPPS/1/2010 af 21. december 2010 om forlængelse af mandatet for chefen for Den Europæiske Unions politimission i de palæstinensiske områder (EUPOL COPPS)

text:
               22.12.2010

               DA

               Den Europæiske Unions Tidende

               L 338/49

         DEN UDENRIGS- OG SIKKERHEDSPOLITISKE KOMITÉS AFGØRELSE EUPOL COPPS/1/2010
   af 21. december 2010
   om forlængelse af mandatet for chefen for Den Europæiske Unions politimission i de palæstinensiske områder (EUPOL COPPS)
   (2010/796/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2010/784/FUSP af 17. december 2010 om Den Europæiske Unions politimission i de palæstinensiske områder (EUPOL COPPS) (1), særlig artikel 10, stk. 1, og
   ud fra følgende betragtninger:

               (1)

               I henhold til artikel 10, stk. 1, i afgørelse 2010/784/FUSP bemyndiges Den Udenrigs- og Sikkerhedspolitiske Komité til i overensstemmelse med traktatens artikel 38 at træffe relevante afgørelser med henblik på at varetage den politiske kontrol med og den strategiske ledelse af EUPOL COPPS, herunder navnlig afgørelsen om udnævnelse af en missionschef.

               (2)

               Unionens højtstående repræsentant for udenrigsanliggender og sikkerhedspolitik har foreslået, at Henrik MALMQUISTs mandat som missionschef for EUPOL COPPS forlænges —

         VEDTAGET DENNE AFGØRELSE:
   Artikel 1
   Henrik MALMQUISTs mandat som chef for Den Europæiske Unions politimission i de palæstinensiske områder (EUPOL COPPS) forlænges herved fra den 1. januar 2011 til den 31. december 2011.
   Artikel 2
   Denne afgørelse træder i kraft på dagen for vedtagelsen.
   Den anvendes indtil den 31. december 2011.

      Udfærdiget i Bruxelles, den 21. december 2010.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 335 af 18.12.2010, s. 60.


title: 2004/600/EF: Kommissionens afgørelse af 4. august 2004 om godtagelse af tilsagn afgivet i forbindelse med antidumpingproceduren vedrørende importen af polyethylenterephtalat med oprindelse i bl.a. Australien

text:
               19.8.2004

               DA

               Den Europæiske Unions Tidende

               L 271/38

      KOMMISSIONENS AFGØRELSE

   af 4. august 2004
   om godtagelse af tilsagn afgivet i forbindelse med antidumpingproceduren vedrørende importen af polyethylenterephtalat med oprindelse i bl.a. Australien
   (2004/600/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 8 og 9,
   efter høring af det rådgivende udvalg, og
   ud fra følgende betragtninger:
   A.   PROCEDURE

               (1)

               Den 19. februar 2004 indførte Kommissionen ved forordning (EF) nr. 306/2004 (2) en midlertidig antidumpingtold på importen til Fællesskabet af poly(ethylenterephtalat) (i det følgende benævnt »PET« eller »den pågældende vare«) med oprindelse i Australien, Folkerepublikken Kina og Pakistan (»forordningen om midlertidig told«).

               (2)

               Efter at have truffet midlertidige antidumpingforanstaltninger fortsatte Kommissionen sin undersøgelse af dumping, skade og Fællesskabets interesser. De endelige resultater og konklusioner af undersøgelsen er anført i Rådets forordning (EF) nr. 1467/2004 (3) om indførelse af en endelig antidumpingtold på importen af PET med oprindelse i Australien, Folkerepublikken Kina og Pakistan (»forordningen om midlertidig told«).

               (3)

               Undersøgelsen bekræftede de midlertidige undersøgelsesresultater vedrørende skadelig dumping i forbindelse med importen af den pågældende vare med oprindelse i Australien og Folkerepublikken Kina.

         B.   TILSAGN

               (4)

               Efter vedtagelsen af midlertidige antidumpingforanstaltninger afgav en samarbejdsvillig eksporterende producent i Australien (Leading Synthetics Pty Ltd) et pristilsagn i overensstemmelse med artikel 8, stk. 1, i grundforordningen. I dette pristilsagn indvilligede den pågældende eksporterende producent i at sælge den pågældende vare til eller over en pris, der fjerner de skadelige virkninger af dumping.

               (5)

               Selskabet vil også give Kommissionen regelmæssige og detaljerede oplysninger om sin eksport til Fællesskabet, således at Kommissionen kan overvåge tilsagnet effektivt. Desuden har selskabet en sådan salgsstruktur, at Kommissionen finder, at risikoen for omgåelse af tilsagnet er meget begrænset.

               (6)

               Derfor anses tilsagnet for at kunne godtages.

               (7)

               For at gøre det muligt for Kommissionen effektivt at overvåge, om selskabet overholder tilsagnet, når der fremlægges en anmodning om overgang til fri omsætning i henhold til tilsagnet for de relevante toldmyndigheder, er fritagelsen for tolden betinget af, at der fremlægges en handelsfaktura, som mindst indeholder de oplysninger, der er anført i bilag 2 til Rådets forordning (EF) nr. 1467/2004. Disse oplysninger er også nødvendige, for at toldmyndighederne med en tilstrækkelig grad af nøjagtighed kan afgøre, om forsendelsen svarer til handelsdokumenterne. Hvis der ikke fremlægges en sådan faktura, eller hvis den ikke svarer til den vare, der frembydes for toldmyndighederne, skal antidumpingtolden betales med den relevante sats.

               (8)

               Hvis tilsagnet brydes, trækkes tilbage eller formodes brudt, kan der indføres antidumpingtold, jf. artikel 8, stk. 9 og 10, i grundforordningen —

         TRUFFET FØLGENDE AFGØRELSE:
   Artikel 1
   Det tilsagn, som den nedenfor nævnte producent har afgivet i forbindelse med denne antidumpingprocedure vedrørende importen af visse poly(ethylenterephtalat) med oprindelse i Australien, Folkerepublikken Kina og Pakistan, godtages.

               Land

               Producent

               Taric-tillægskode

               Australien

               Leading Synthetics Pty Ltd

               A503

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 4. august 2004.

            På Kommissionens vegne

         Pascal LAMY

            Medlem af Kommissionen

      (1)  EFT L 56 af 6.3.1996, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12).

      (2)  EUT L 52 af 21.2.2004, s. 5.

      (3)  Se side 1 i denne EUT.


title: 2010/233/: Kommissionens afgørelse af 26. april 2010 om oprettelse af en ekspertgruppe for en fælles referenceramme vedrørende europæisk aftaleret

text:
               27.4.2010

               DA

               Den Europæiske Unions Tidende

               L 105/109

         KOMMISSIONENS AFGØRELSE
   af 26. april 2010
   om oprettelse af en ekspertgruppe for en fælles referenceramme vedrørende europæisk aftaleret
   (2010/233/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:

               (1)

               Det Europæiske Råd anmodede på sit møde i Tammerfors i oktober 1999 Kommissionen om at undersøge behovet for indbyrdes tilnærmelse af medlemsstaternes materielle civilret.

               (2)

               Kommissionen offentliggjorde en meddelelse om europæisk aftaleret (1) i 2001 for at lancere en høringsproces om potentielle problemer og foranstaltninger på det aftaleretlige område, og de indkomne svar viste en klar enighed om behovet for at sikre større sammenhæng i de eksisterende europæiske aftaleretlige regler for at sikre en ensartet anvendelse og et velfungerende indre marked.

               (3)

               Kommissionen offentliggjorde i 2003 en handlingsplan »En mere sammenhængende europæisk aftaleret« (2), som foreslog at forbedre kvaliteten og konvergensen af den europæiske aftaleret ved at oprette en fælles referenceramme, som kan give Unionen et ikke-bindende referenceværktøj med principper, definitioner og standardregler til brug for revision af eksisterende EU-lovgivning og udarbejdelse af ny lovgivning på det aftaleretlige område.

               (4)

               Som en forberedende foranstaltning finansierede Kommissionen i 2005 gennem et tilskud under det sjette rammeprogram for forskning et europæisk akademisk netværk af forskere, der skulle foretage en grundig juridisk analyse, som førte til et udkast til fælles referenceramme (herefter kaldet »udkast til fælles referenceramme«).

               (5)

               Stockholmprogrammet for 2010-2014 opfordrer Kommissionen til at fremlægge et forslag til en fælles referenceramme vedrørende europæisk aftaleret, som skal omfatte ikke-bindende grundlæggende principper, definitioner og standardregler, som lovgiverne kan bruge på EU-niveau for at sikre større sammenhæng og kvalitet i lovgivningsprocessen.

               (6)

               EU's 2020-strategi for intelligent, bæredygtig og inklusiv vækst (3) anerkender behovet for at gøre det nemmere og billigere for erhvervslivet og forbrugerne at indgå kontrakter med partnere i andre EU-lande, bl.a. ved at arbejde videre med en frivillig europæisk aftaleret.

               (7)

               Det er derfor nødvendigt at nedsætte en ekspertgruppe på det civilretlige område, navnlig aftaleret, og fastlægge dens opgaver og struktur.

               (8)

               Gruppen bør bistå Kommissionen med at forberede et forslag til en fælles referenceramme vedrørende europæisk aftaleret, herunder både forbrugeraftaleret og erhvervsaftaleret, med udgangspunkt i udkastet til fælles referenceramme og under hensyntagen til andet forskningsarbejde på området samt EU's regelværk. Gruppen bør bl.a. bistå Kommissionen med at udvælge de dele i udkastet til fælles referenceramme, som er direkte eller indirekte relevante for aftaleret, og omstrukturere, ændre og supplere de således udvalgte dele.

               (9)

               Gruppen bør bestå af personligt udnævnte højt kvalificerede eksperter med kompetence på det civilretlige område, navnlig aftaleret.

               (10)

               Der bør fastsættes regler for gruppemedlemmernes videregivelse af oplysninger, uden at det i øvrigt berører Kommissionens sikkerhedsforskrifter i bilaget til Kommissionens afgørelse 2001/844/EF, EKSF, Euratom (4).

               (11)

               Personoplysninger om gruppens medlemmer skal behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (5).

               (12)

               Der bør fastsættes en gyldighedsperiode for denne afgørelse. Kommissionen vil til sin tid overveje, om det er hensigtsmæssigt at forlænge den —

         VEDTAGET DENNE AFGØRELSE:
   Artikel 1
   Ekspertgruppe for en fælles referenceramme vedrørende europæisk aftaleret
   Ekspertgruppen »Ekspertgruppe for en fælles referenceramme vedrørende europæisk aftaleret«, herefter kaldet »gruppen«, oprettes herved.
   Artikel 2
   Opgave
   Gruppen får til opgave at bistå Kommissionen med udarbejdelsen af et forslag til en fælles referenceramme vedrørende europæisk aftaleret, herunder både forbrugeraftaleret og erhvervsaftaleret, og navnlig med at:

               a)

               udvælge de dele i udkastet til fælles referenceramme, som er af direkte eller indirekte relevans for aftaleret, og

               b)

               omstrukturere, ændre og supplere de således udvalgte dele i udkastet til fælles referenceramme under hensyntagen til andet forskningsarbejde, der er udført på dette område, samt EU's regelværk.

         Artikel 3
   Høring
   Kommissionen kan høre gruppen om alle forhold vedrørende udarbejdelse af et forslag til en fælles referenceramme vedrørende europæisk aftaleret.
   Artikel 4
   Medlemskab — udnævnelse
   1.   Gruppen sammensættes af op til 20 medlemmer.
   2.   Medlemmerne udpeges af Generaldirektøren for Generaldirektoratet for Retlige Anliggender, Frihed og Sikkerhed blandt eksperter med særlig kompetence på det civilretlige område, navnlig aftaleret. Udpegelsen af medlemmerne skal ske på en sådan måde, at der så vidt muligt sikres en passende ligevægt, hvad angår kompetenceområder, geografisk herkomst og kønsrepræsentation.
   3.   Medlemmerne udnævnes personligt og optræder uafhængigt og i offentlighedens interesse.
   4.   Gruppen omfatter eksperter fra følgende kategorier:

               —

               videnskabs- og forskningsorganisationer, den akademiske verden

               —

               aktører inden for retsvæsenet

               —

               eksperter, der repræsenterer civilsamfundet.

         5.   Gruppens medlemmer udnævnes for en periode, der udløber den 26. april 2012.
   6.   Medlemmerne må ikke uden Kommissionens tilladelse lade sig repræsentere af en stedfortræder.
   7.   Medlemmer, som ikke længere er i stand til at bidrage effektivt til gruppens arbejde, som træder tilbage, eller som ikke overholder bestemmelserne i denne artikels stk. 3 eller i traktatens artikel 339, kan udskiftes i den resterende del af deres mandatperiode.
   8.   Medlemmerne skal skriftligt afgive et tilsagn om at handle i almenhedens interesse og en erklæring om, at der ikke består interessekonflikter af nogen art til skade for deres uafhængighed.
   9.   Medlemmernes navne offentliggøres i Kommissionens register over ekspertgrupper og på webstedet for Generaldirektoratet for Retlige anliggender, Frihed og Sikkerhed. Medlemmernes navne indsamles, behandles og offentliggøres i overensstemmelse med forordning (EF) nr. 45/2001.
   10.   Medlemmer, som ikke ønsker deres navne offentliggjort, kan anmode om en undtagelse fra denne regel. En anmodning om ikke at offentliggøre navnet på et medlem af ekspertgruppen efterkommes, når en offentliggørelse kan bringe hans eller hendes sikkerhed eller integritet i fare eller i urimelig grad skade privatlivets fred.
   Artikel 5
   Arbejdsmåde
   1.   Gruppens formandskab varetages af Kommissionen.
   2.   Efter aftale med Kommissionen kan der nedsættes undergrupper til at undersøge specifikke spørgsmål på grundlag af et af gruppen fastlagt mandat. Sådanne undergrupper opløses, når deres mandat er opfyldt.
   3.   Kommissionens repræsentant kan anmode eksterne eksperter med særlig kompetence inden for et område på dagsordenen eller observatører, bl.a. fra Europa-Parlamentet og Rådet, om at deltage i gruppens eller undergruppens forhandlinger, hvis det er nyttigt og/eller nødvendigt.
   4.   Oplysninger, som erhverves ved deltagelse i en gruppes eller undergruppes arbejde, må ikke videregives, hvis Kommissionen mener, at de vedrører fortrolige emner.
   5.   Gruppen og undergrupperne mødes almindeligvis i Kommissionens lokaler i overensstemmelse med de procedurer og den tidsplan, der fastsættes af Kommissionen. Sekretariatsarbejdet varetages af Kommissionen. Andre tjenestemænd i Kommissionen med interesse i det pågældende spørgsmål kan deltage i møder i gruppen og dens undergrupper.
   6.   Gruppen fastsætter selv sin forretningsorden på grundlag af Kommissionens standardforretningsorden for ekspertgrupper.
   7.   Kommissionen kan offentliggøre alle gruppens resuméer, konklusioner, delkonklusioner eller arbejdsdokumenter på originalsproget.
   Artikel 6
   Mødeudgifter
   1.   Der ydes ikke vederlag for det arbejde, der udføres af deltagerne i gruppens arbejde.
   2.   Kommissionen godtgør rejseudgifter og eventuelt opholdsudgifter for deltagerne i forbindelse med gruppens arbejde i overensstemmelse med Kommissionens regler for godtgørelser til eksterne eksperter.
   3.   Mødeudgifter godtgøres inden for rammerne af det årlige budget, der tildeles gruppen af den kompetente tjenestegren i Kommissionen.
   Artikel 7
   Anvendelse
   Denne afgørelse gælder indtil den 26. april 2012.

      Udfærdiget i Bruxelles, den 26. april 2010.

            På Kommissionens vegne

         José Manuel BARROSO

            Formand

      (1)  EFT C 255 af 13.9.2001, s. 1.

      (2)  EUT C 63 af 15.3.2003, s. 1.

      (3)  KOM(2010) 2020 endelig, s. 23.

      (4)  EFT L 317 af 3.12.2001, s. 1.

      (5)  EFT L 8 af 12.1.2001, s. 1.


Avis juridique important

|

32003D0695

2003/695/EF: Rådets afgørelse af 29. september 2003 om beskikkelse af et medlem af Regionsudvalget

EU-Tidende nr. L 254 af 08/10/2003 s. 0015 - 0015

Rådets afgørelseaf 29. september 2003om beskikkelse af et medlem af Regionsudvalget(2003/695/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstillingen fra Østrigs regering, ogud fra følgende betragtninger:(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).(2) Der er blevet en plads ledig som medlem af Regionsudvalget, efter at Alfred STINGL er trådt tilbage, hvilket Rådet blev underrettet om den 9. september 2003 -TRUFFET FØLGENDE AFGØRELSE:Eneste artikelHeinz SCHADEN, Salzburgs borgmester, beskikkes som medlem af Regionsudvalget som efterfølger for Alfred STINGL for den resterende del af dennes mandatperiode, dvs. indtil den 25. januar 2006.Udfærdiget i Bruxelles, den 29. september 2003.På Rådets vegneF. FrattiniFormand(1) EFT L 24 af 26.1.2002, s. 38.


title: 2005/206/EF: Rådets afgørelse af 28. februar 2005 om undertegnelse og midlertidig anvendelse af en tillægsprotokol til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

text:
               15.3.2005

               DA

               Den Europæiske Unions Tidende

               L 68/32

         RÅDETS AFGØRELSE
   af 28. februar 2005
   om undertegnelse og midlertidig anvendelse af en tillægsprotokol til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union
   (2005/206/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum,
   under henvisning til tiltrædelsesakten af 2003, særlig artikel 6, stk. 2,
   under henvisning til forslag fra Kommissionen, og
   ud fra følgende betragtninger:

               (1)

               Den 26. april 2004 bemyndigede Rådet Kommissionen til på Det Europæiske Fællesskabs og dets medlemsstaters vegne at forhandle med Den Sydafrikanske Republik om en tillægsprotokol til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side (1), for at tage hensyn til de ti nye medlemsstaters tiltrædelse af Den Europæiske Union.

               (2)

               Disse forhandlinger er blevet afsluttet til Kommissionens tilfredsstillelse.

               (3)

               Det fastsættes i artikel 10, stk. 2, i den med Den Sydafrikanske Republik forhandlede tillægsprotokol, at den anvendes midlertidigt, indtil dens ikrafttræden.

               (4)

               Tillægsprotokollen bør undertegnes på Fællesskabets vegne med forbehold af senere indgåelse og anvendes midlertidigt —

         TRUFFET FØLGENDE AFGØRELSE:
   Artikel 1
   Formanden for Rådet bemyndiges herved til at udpege den (de) person(er), der har beføjelse til på Fællesskabets og dets medlemsstaters vegne at undertegne tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union.
   Teksten til tillægsprotokollen er knyttet til denne afgørelse.
   Artikel 2
   Tillægsprotokollen anvendes midlertidigt med forbehold for senere indgåelse.

      Udfærdiget i Bruxelles, den 28. februar 2005.

            På Rådets vegne

         F. BODEN

            Formand

      (1)  EUT L 127 af 29.4.2004, s. 109.
   TILLÆGSPROTOKOL
   til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

               KONGERIGET BELGIEN,

               DEN TJEKKISKE REPUBLIK,

               KONGERIGET DANMARK,

               FORBUNDSREPUBLIKKEN TYSKLAND,

               REPUBLIKKEN ESTLAND,

               DEN HELLENSKE REPUBLIK,

               KONGERIGET SPANIEN,

               DEN FRANSKE REPUBLIK,

               IRLAND,

               DEN ITALIENSKE REPUBLIK,

               REPUBLIKKEN CYPERN,

               REPUBLIKKEN LETLAND,

               REPUBLIKKEN LITAUEN,

               STORHERTUGDØMMET LUXEMBOURG,

               REPUBLIKKEN UNGARN,

               REPUBLIKKEN MALTA,

               KONGERIGET NEDERLANDENE,

               REPUBLIKKEN ØSTRIG,

               REPUBLIKKEN POLEN,

               DEN PORTUGISISKE REPUBLIK,

               REPUBLIKKEN SLOVENIEN,

               DEN SLOVAKISKE REPUBLIK,

               REPUBLIKKEN FINLAND,

               KONGERIGET SVERIGE,

               DET FORENEDE KONGERIGE STORBRITANNIEN OG NORDIRLAND,

         i det følgende benævnt »medlemsstaterne«, repræsenteret ved Rådet for Den Europæiske Union,
   og
   DET EUROPÆISKE FÆLLESSKAB,
   i det følgende benævnt »Fællesskabet«,
   og
   DEN SYDAFRIKANSKE REPUBLIK,
   i det følgende tilsammen benævnt »de nuværende kontraherende parter«,
   SOM TAGER HENSYN TIL, at aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side, i det følgende benævnt »handels-, udviklings- og samarbejdsaftalen«, blev undertegnet i Pretoria den 11. oktober 1999 og trådte i kraft den 1. maj 2004,
   SOM TAGER HENSYN TIL, at traktaten om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union, i det følgende benævnt »tiltrædelsestraktaten«, blev undertegnet i Athen den 16. april 2003 og trådte i kraft den 1. maj 2004,
   SOM TAGER I BETRAGTNING, at i henhold til artikel 6, stk. 2, i tiltrædelsesakten af 2003 aftales de nye kontraherende parters tiltrædelse af handels-, udviklings- og samarbejdsaftalen ved indgåelsen af en protokol til nævnte aftale,
   ER BLEVET ENIGE OM FØLGENDE:
   Artikel 1
   Den Tjekkiske Republik, Republikken Estland, Republikken Cypern, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik, i det følgende benævnt »de nye medlemsstater«, bliver parter i handels-, udviklings- og samarbejdsaftalen og godkender og noterer sig, på samme måde som Fællesskabets øvrige medlemsstater, teksten til aftalen såvel som de bilag, protokoller og erklæringer, der er knyttet hertil.
   KAPITEL I
   ÆNDRINGER AF TEKSTEN TIL HANDELS-, UDVIKLINGS- OG SAMARBEJDSAFTALEN MED TILHØRENDE BILAG OG PROTOKOLLER
   Artikel 2
   Sprog og originaltekster
   Artikel 108 i handels-, udviklings- og samarbejdsaftalen affattes således:

      »Artikel 108
      Denne aftale er udfærdiget i to eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk, og de officielle sprog i Sydafrika, bortset fra engelsk, nemlig sepedi, sesotho, setswana, siswati, tshivenda, xitsonga, afrikaans, isindebele, isixhosa og isizulu, idet hver af disse tekster har samme gyldighed.«

   Artikel 3
   Toldkontingenter
   I liste 6 i bilag IV til handels-, udviklings- og samarbejdsaftalen forhøjes toldkontingenterne for tilberedt frugt globalt og for blanding af tilberedt frugt globalt med henholdsvis 1 225 tons og 340 tons.
   Artikel 4
   Oprindelsesregler
   Der foretages følgende ændringer i protokol 1 til handels-, udviklings- og samarbejdsaftalen:

               1)

               Artikel 16, stk. 4, affattes således:
               »4.   På varecertifikater EUR.1, der udstedes efterfølgende, skal anføres en af følgende påtegninger:

                           ES

                           »EXPEDIDO A POSTERIORI«

                           CS

                           »VYSTAVENO DODATEČNĚ«

                           DA

                           »UDSTEDT EFTERFØLGENDE«

                           DE

                           »NACHTRÄGLICH AUSGESTELLT«

                           ET

                           »TAGANTJÄRELE VÄLJA ANTUD«

                           EL

                           »ΕΚΔΟΘΕΝ ΕΚ ΤΩΝ ΥΣΤΕΡΩΝ«

                           EN

                           »ISSUED RETROSPECTIVELY«

                           FR

                           »DÉLIVRÉ A POSTERIORI«

                           IT

                           »RILASCIATO A POSTERIORI«

                           LV

                           »IZSNIEGTS RETROSPEKTĪVI«

                           LT

                           »RETROSPEKTYVUSIS IŠDAVIMAS«

                           HU

                           »KIADVA VISSZAMENŐLEGES HATÁLLYAL«

                           MT

                           »MAĦRUĠ RETROSPETTIVAMENT«

                           NL

                           »AFGEGEVEN A POSTERIORI«

                           PL

                           »WYSTAWIONE RETROSPEKTYWNIE«

                           PT

                           »EMITIDO A POSTERIORI«

                           SL

                           »IZDANO NAKNADNO«

                           SK

                           »VYDANÉ DODATOČNE«

                           FI

                           »ANNETTU JÄLKIKÄTEEN«

                           SV

                           »UTFÄRDAT I EFTERHAND«.«

               2)

               Artikel 17, stk. 2, affattes således:
               »2.   På duplikateksemplarer, der bliver udstedt på denne måde, skal anføres en af følgende påtegninger:

                           ES

                           »DUPLICADO«

                           CS

                           »DUPLIKÁT«

                           DA

                           »DUPLIKAT«

                           DE

                           »DUPLIKAT«

                           ET

                           »DUPLIKAAT«

                           EL

                           »ΑΝΤΙΓΡΑΦΟ«

                           EN

                           »DUPLICATE«

                           FR

                           »DUPLICATA«

                           IT

                           »DUPLICATO«

                           LV

                           »DUBLIKĀTS«

                           LT

                           »DUBLIKATAS«

                           HU

                           »MÁSODLAT«

                           MT

                           »DUPLIKAT«

                           NL

                           »DUPLICAAT«

                           PL

                           »DUPLIKAT«

                           PT

                           »SEGUNDA VIA«

                           SL

                           »DVOJNIK«

                           SK

                           »DUPLIKÁT«

                           FI

                           »KAKSOISKAPPALE«

                           SV

                           »DUPLIKAT«.«

               3)

               Bilag IV affattes således:

                  »BILAG IV
                  FAKTURAERKLÆRING
                  Fakturaerklæringen, hvis tekst er angivet i det følgende, udfærdiges i overensstemmelse med fodnoterne. Det er dog ikke nødvendigt at gengive fodnoterne.
                  Spansk
                  El exportador de los productos incluidos en el presente documento [autorización aduanera no … (1).] declara que, salvo indicación en sentido contrario, estos productos gozan de un origen preferencial. … (2).
                  Tjekkisk
                  Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).
                  Dansk
                  Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).
                  Tysk
                  Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.
                  Estisk
                  Käesoleva dokumendiga hõlmatud toodete eksportija (tolliameti kinnitus nr. … (1)) deklareerib, et need tooted on … (2) sooduspäritoluga, välja arvatud juhul kui on selgelt näidatud teisiti.
                  Græsk
                  Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ'αριθ … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).
                  Engelsk
                  The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.
                  Fransk
                  L’exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l’origine préférentielle … (2).
                  Italiensk
                  L’esportatore delle merci contemplate nel presente documento [autorizzazione doganale n. … (1)] dichiara che, salvo indicazione contraria, le merci sono di origine preferenziale … (2).
                  Lettisk
                  To produktu eksportētājs, kuri ietverti šajā dokumentā (muitas atļauja Nr. … (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme no … (2).
                  Litauisk
                  Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.
                  Ungarsk
                  A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő jelzés hianyában az áruk kedvezményes … (2) származásúak.
                  Maltesisk
                  L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).
                  Nederlandsk
                  De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).
                  Polsk
                  Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.
                  Portugisisk
                  O abaixo-assinado, exportador dos produtos abrangidos pelo presente documento [autorização aduaneira n.o … (1)], declara que, salvo indicação expressa em contrário, estes produtos são de origem preferencial … (2).
                  Slovensk
                  Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.
                  Slovakisk
                  Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).
                  Finsk
                  Tässä asiakirjassa mainittujen tuotteiden viejä (tullin lupa n:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).
                  Svensk
                  Exportören av de varor som omfattas av detta dokument (tullmyndighetens tillstånd nr … (1)) försäkrar att dessa varor, om inte annat tydligt markerats, har förmånsberättigande … ursprung (2).
                  Sydafrikanske sprog
                  Bagwebi ba go romela ntle ditöweletöwa töeo di akaretöwago ke tokumente ye (Nomoro ya ditöwantle ya tumelelo … (1)) ba ipolela gore ntle le moo go laeditöwego, ditöweletöwa töe ke töa go töwa (2) ka tlhago.
                  Moromelli wa sehlahiswa ya sireleditsweng ke tokomane ena (tumello ya thepa naheng No … (1)) e hlalosa hore, ka ntle ha eba ho hlalositswe ka tsela e nngwe ka nepo, dihlahiswa tsena ke tsa … tshimoloho e kgethilweng (2).
                  Moromelantle wa dikuno tse di tlhagelelang mo lokwalong le (lokwalo lwa tumelelo ya kgethiso No … (1)) o tlhomamisa gore, ntle le fa go tlhagisitsweng ka mokgwa mongwe, dikuno tse ke tsa … dinaga tse di thokegang (2).
                  Umtfumeli ngaphandle walemikhicito lebalwe kulomculu (ngeligunya lalokutfunyelwa ngaphandle Nombolo … (1)) lophakamisa kutsi, ngaphandle kwalapho lekuboniswe khona ngalokucacile, lemikhicito … ngeyendzabuko lebonelelwako (2).
                  Muvhambadzi wa zwibveledzwa mashangoni a nnda, (zwibveledzwa) zwine zwa vha zwo ambiwaho kha ili linwalo (linwalo la u nea maanda la mithelo ya zwitundwannda kana zwirumelwannda la vhu … (1)), li khou buletshedza uri, nga nnda ha musi zwo ambiwa nga inwe ndila-vho, zwibveledzwa hezwi ndi zwa … vhubwo hune ha khou funeseswa kana u takaleleswa (2).
                  Muxavisela-vambe wa swikumiwa leswi nga eka tsalwa leri (Xibalo xa switundziwa xa Nomboro … (1)) u boxa leswaku, handle ka laha swi kombisiweke, swikumiwa leswi i swa ntiyiso swa xilaveko xa le henhla swinene (2).
                  Die uitvoerder van die produkte gedek deur hierdie dokument (doeanemagtiging No … (1)) verklaar dat, uitgesonderd waar andersins duidelik aangedui, hierdie produkte van … voorkeuroorsprong (2) is.
                  Umthumelli-phandle wemikhiqizo ebalwe kilencwadi (inomboro … (1) egunyaza imikhiqizo ephumako) ubeka uthi, ngaphandle kobana kutjengiswe ngendlela ethileko butjhatjhalazi, lemikhiqizo ine … mwelaphi enconyiswako (2).
                  Umthumeli weempahla ngaphandle kwelizwe wemveliso equkwa lolu xwebhu (iirhafu zempahla zesigunyaziso Nombolo … (1)) ubhengeza ukuthi, ngaphandle kwalapho kuboniswe ngokucacileyo, ezi mveliso … zezemvelaphi eyamkelekileyo kunezinye (2).
                  Umthumeli wempahla ebhaliwe kulo mqulu iNombolo … yokugunyaza yentela yempahla … (1) uyamemezela ukuthi, ngaphandle kokuthi kukhonjisiwe ngokusobala, le mikhiqizo iqhamuka … endaweni ekhethekileyo (2).
                  … (3)

                  (Sted og dato)
                  … (4)

                  (Eksportørens underskrift; navnet på den person, der underskriver erklæringen, angives med blokbogstaver)

         KAPITEL II
   OVERGANGSBESTEMMELSER
   Artikel 5
   Konsultationer
   Den Sydafrikanske Republik forpligter sig til ikke at fremsætte krav, anmodninger eller indsigelser og til ikke at ændre eller tilbagekalde indrømmelser i henhold til GATT, artikel XXIV.6 og XXVIII, i forbindelse med udvidelsen af Fællesskabet. Indtil udgangen af juli 2004 er Kommissionen imidlertid rede til at overveje at afholde yderligere konsultationer i henhold til artikel 22, stk. 2, i handels-, udviklings- og samarbejdsaftalen.
   Artikel 6
   Varer under transport eller midlertidigt oplagt
   1.   Bestemmelserne i aftalen finder anvendelse på varer, som udføres enten fra Sydafrika til en af de nye medlemsstater eller fra en af de nye medlemsstater til Sydafrika, som er i overensstemmelse med protokol 1 til aftalen, og som på tiltrædelsesdatoen er under transport eller midlertidigt oplagt, i et toldlager eller en frizone i Sydafrika eller i den pågældende nye medlemsstat.
   2.   Der indrømmes i sådanne tilfælde præferencebehandling, hvis der senest fire måneder efter tiltrædelsesdatoen forelægges toldmyndighederne i importlandet et oprindelsesbevis, som toldmyndighederne i eksportlandet har udstedt med tilbagevirkende kraft.
   Artikel 7
   Kontingenter i 2004
   For 2004 beregnes forhøjelserne af de bestående toldkontingenter pro rata i forhold til basismængderne og under hensyntagen til den del af perioden, der er udløbet inden den 1. maj 2004.
   KAPITEL III
   ALMINDELIGE OG AFSLUTTENDE BESTEMMELSER
   Artikel 8
   Denne protokol udgør en integrerende del af handels-, udviklings- og samarbejdsaftalen.
   Artikel 9
   1.   Denne protokol godkendes af Fællesskabet, af Rådet for Den Europæiske Union på medlemsstaternes vegne, og af Den Sydafrikanske Republik i overensstemmelse med egne procedurer.
   2.   Parterne giver hinanden notifikation om afslutningen af de i stk. 1 nævnte procedurer. Godkendelsesinstrumenterne deponeres i Generalsekretariatet for Rådet for Den Europæiske Union.
   Artikel 10
   1.   Denne protokol træder i kraft på den første dag i den første måned, der følger efter datoen for deponeringen af det sidste godkendelsesinstrument.
   2.   Den protokol finder midlertidig anvendelse fra den 1. maj 2004.
   Artikel 11
   Denne protokol er udfærdiget i to eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk, og de officielle sprog i Sydafrika, bortset fra engelsk, nemlig sepedi, sesotho, setswana, siswati, tshivenda, xitsonga, afrikaans, isindebele, isixhosa og isizulu, idet hver af disse tekster har samme gyldighed.

            På medlemsstaternes vegne

            På Det Europæiske Fællesskabs vegne

            På Den Sydafrikanske Republiks vegne

      (1)  Hvis fakturaerklæringen udfærdiges af en godkendt eksportør i medfør af artikel 20 i protokollen, skal den godkendte eksportør anføre nummeret på toldmyndighedernes tilladelse her. Hvis fakturaerklæringen ikke udfærdiges af en godkendt eksportør, kan ordlyden i parentes udelades, eller eksportøren kan undlade at udfylde feltet.

      (2)  Her anføres produkternes oprindelse. Hvis fakturaerklæringen helt eller delvis vedrører produkter med oprindelse i Ceuta og Melilla i henhold til artikel 36 i protokollen, skal eksportøren tydeligt angive dem ved hjælp af mærket »CM« i det dokument, hvorpå erklæringen udfærdiges.

      (3)  Disse angivelser kan udelades, hvis oplysningerne fremgår af selve dokumentet.

      (4)  Jf. artikel 19, stk. 5, i protokollen. Hvis det ikke er nødvendigt, at eksportøren skriver under, er han også fritaget for at angive sit navn.«


Avis juridique important

|

32002D0675

2002/675/EF: Kommissionens afgørelse af 23. august 2002 om godtagelse af et tilsagn i forbindelse med antidumpingproceduren vedrørende importen af visse rørfittings af jern eller stål med oprindelse i Den Tjekkiske Republik, Malaysia, Republikken Korea, Rusland og Slovakiet

EF-Tidende nr. L 228 af 24/08/2002 s. 0034 - 0035

Kommissionens afgørelseaf 23. august 2002om godtagelse af et tilsagn i forbindelse med antidumpingproceduren vedrørende importen af visse rørfittings af jern eller stål med oprindelse i Den Tjekkiske Republik, Malaysia, Republikken Korea, Rusland og Slovakiet(2002/675/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 2238/2000(2), særlig artikel 8,efter høring af det rådgivende udvalg, ogud fra følgende betragtninger:A. PROCEDURE(1) Ved forordning (EF) nr. 358/2002(3) indførte Kommissionen en midlertidig antidumpingtold på import til Fællesskabet af visse rørfittings af jern eller stål med oprindelse i Den Tjekkiske Republik, Malaysia, Republikken Korea, Rusland og Slovakiet.(2) Efter indførelsen af de midlertidige antidumpingforanstaltninger fortsatte Kommissionen undersøgelserne af den pågældende dumping, dens skadelige virkninger og Fællesskabets interesser. De endelige resultater og konklusioner af undersøgelsen er indeholdt i Rådets forordning (EF) nr. 1514/2002(4) om indførelse af en endelig antidumpingtold på import til Fællesskabet af visse rørfittings af jern eller stål med oprindelse i Den Tjekkiske Republik, Malaysia, Republikken Korea, Rusland og Slovakiet.(3) Undersøgelsen bekræftede de foreløbige resultater angående skadelig dumping i forbindelse med importen af produkter med oprindelse i de nævnte lande.B. TILSAGN(4) Efter indførelsen af de midlertidige antidumpingforanstaltninger afgav en samarbejdsvillig eksporterende producent i Den Tjekkiske Republik pristilsagn i henhold til artikel 8, stk. 1, i forordning (EF) nr. 384/96 (herefter "grundforordningen"). I dette tilsagn har denne indvilget i at sælge den pågældende vare til eller over en pris, der fjerner de skadelige virkninger af dumpingen.(5) Selskabet vil også fremlægge Kommissionen regelmæssige og detaljerede oplysninger om dets eksport til Fællesskabet, således at denne kan overvåge tilsagnene effektivt. De eksporterende producenter har desuden en sådan salgsstruktur, at Kommissionen finder, at risikoen for omgåelse af tilsagnene er begrænset.(6) På baggrund af ovenstående bør tilsagnet kunne godtages.(7) For yderligere at øge Kommissionens muligheder for effektivt at overvåge, om selskabet overholder sit tilsagn, når de relevante toldmyndigheder forelægges en anmodning om overgang til fri omsætning i henhold til tilsagnet, er fritagelsen for tolden betinget af, at der fremlægges en handelsfaktura, der som minimum skal indeholde de oplysninger, der er anført i bilaget til forordning (EF) nr. 1514/2002. Disse oplysninger er også nødvendige, for at toldmyndighederne med tilstrækkelig nøjagtighed kan afgøre, om forsendelserne er i overensstemmelse med oplysningerne i handelsdokumenterne. Hvis der ikke fremlægges en sådan faktura, eller hvis den vare, der frembydes for toldmyndighederne, ikke svarer til oplysningerne i fakturaen, skal antidumpingtolden betales med den relevante sats.(8) Hvis tilsagnet misligholdes, trækkes tilbage eller formodes misligholdt, kan der indføres antidumpingtold, jf. artikel 8, stk. 9 og 10, i grundforordningen -TRUFFET FØLGENDE AFGØRELSE:Artikel 1Det tilsagn, der er afgivet af nedennævnte producent i forbindelse med antidumpingproceduren vedrørende import til Fællesskabet af visse rørfittings af jern eller stål med oprindelse i Den Tjekkiske Republik, Malaysia, Republikken Korea, Rusland og Slovakiet, godtages.>TABELPOSITION>Artikel 2Denne afgørelse træder i kraft dagen efter offentliggørelsen i De Europæiske Fællesskabers Tidende.Udfærdiget i Bruxelles, den 23. august 2002.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 257 af 11.10.2000, s. 4.(3) EFT L 56 af 27.2.2002, s. 4.(4) Se side 1 i denne Tidende.